EL BLOC D'INFANTIL: EI3B ELS PATUFETS\nPROJECTE ELS CRICS\nComencem la setmana parlant de què sabem de les papallones, i tot i que sabem un munt de coses, encara ens en queden moltes per aprendre.\nBusquem al Google i trobem moltes coses de les papallones, hem après que n'hi ha de dia i de nit, que volen igual, però que quan descansen les de dia pleguen les ales i les de nit les estiren, que les de dia són de molts colors i les de nit tenen colors més apagats... Que tenen 6 potes, 3 a un costat i 3 a l’altre, els ulls al cap i no a les antenes i que tenen una espiritrompa, per poder menjar i una espècie de nas, però al cos, no a la cara.\nUn altre dia pugem a l'hort de l'escola per veure si veiem papallones, primer no en veiem cap, però al cap d'una estona en venen dues i es queden una estona entre nosaltres, i també n’hem vist una de nit.\nHem buscat informació de què mengen, d'on viuen, i també hem pogut descobrir la màgia de la transformació d'una papallona.\nTambé hem descobert la seva simetria, ho hem comprovat amb un mirall, i ho hem experimentat amb pintura.\nTambé hem après una cançó molt bonica, i ens ha quedat molt clar que les papallones s'han de deixar volar i no les podem agafar.\ncliqueu a sobre la Fibi per veure les activitats d'aquesta setmana\nComencem molt il·lusionats un nou projecte, com que és la primavera, i ens agrada molt trobar cuques, i els nostres personatges d'Innovamat, els que que ens ajuden a aprendre el dia a dia a l’aula, són insectes, hem decidit que els volem conèixer. Per això, hem tornat a veure la primera pel·lícula dels CRICS...\nHem repassat, un a un, tots els personatges. De CRICS n'hi ha 9, i no tenim temps de conèixer-los a tots, per això, hem fet votacions per decidir de quins volem aprendre coses.\nComençarem amb la papallona, ja que ha estat la més votada. El personatge que la representa és la FIBI.\ncliqueu a sobre la foto per veure'n més\nFINAL DE PLOJECTE\nAquesta setmana hem donat per acabat al projecte de la Lluna!\nEls Patufets hem fet un repàs de tot els conceptes que hem après durant tot aquest camí. Com també hem realitzat el nostre producte final del projecte!\nL’excursió al Museu Marítim de Barcelona, va ser un bon tancament, on vam poder gaudir d’una experiència per l’univers!\nAgrair la col·laboració de les famílies durant tot el recorregut, els Patufets ens agrada que formeu part del procés!\nPer tancar el projecte ens faltava parlar d’un tema. Com van vestits els astronautes?\nMirem contes de l’aula i alguna fotografia de l’ordinador, on podem observar el seu vestuari i quina tipologia de roba porten.\nVan amb un vestit blanc i gros per no cremar-se\nPorten un casc com les motos per no fer-se mal\nEls vestits els ajuden a volar\nAmb totes aquestes idees i hipòtesis sobre els vestits dels astronautes, fem èmfasis en el casc. Per què serveix el casc?\nPer no fer-se mal\nPerquè no es cremi la cara\nA través d’aquest teme, els patufets hem realitzat diverses activitats per poder entendre perquè els astronautes porten un casc. Introduïm el tema de l’aire i l’oxigen.\nDesprés de dues setmanes, finalment, ja hem acabat el coet!! Molt contents i contentes de la feina que hem realitzat! Els patufets ja parlem de l’Antonieta com un membre més de l’aula.\nLa setmana que ve, donarem per acabat el projecte, amb una sortida i un producte final.\n8a i 9a setmana\nDurant aquestes dues setmanes els Patufets hem continuat creant el coet!\nEntre tots i totes, hem parlat de tot allò que necessitem per pintar el coet: materials, estris, etc.\nPerò, no ens podíem deixar de parlar de quin color seria. Ho hem fet a través d’una votació, on tots han estat d’acord amb la decisió final.\nNOM DEL COET:\nMirant vídeos i fotografies de coets hem vist que tots ells tenen un nom. I el nostre?\nVa ser llavors, que entre els Patufets es va fer una pluja d’idees amb diferents noms pel coet. Tot seguit, es va realitzar una votació.\nFinalment, es va pactar que el nostre coet es dirà: “ANTONIETA”. Aquest nom prové de la cançó Tira pel Dret (Aka. Antonieta) - The Penguins.\nA través del nom del coet, vam observar les seves lletres, i si en el nostre nom n’hi ha alguna d’igual.\nEl coet “Antonieta”, ja el tenim gairebé enllestit!!\nAquesta setmana a la classe dels Patufets, hem continuat parlant dels coets.\nQUINA FORMA TENEN ELS COETS?\nGràcies als contes que vam portar a la classe i algunes fotografies que hem buscat per internet, hem pogut mirar elements de la classe que tinguessin una semblança a la forma del coet. El llapis és l’objecte que més s’assembla, per tots ells.\nA la classe es van projectar uns vídeos on un coet s’enlairava. En aquest vam poder observar que els astronautes abans d’enlairar-se, diuen:\n“ 5, 4 , 3 ,2 ,1 , 0 …!” (fem una activitat amb parelles)\nUn dia a la rotllana del bon dia, va sorgir la idea de crear un coet per la classe, on tots i totes en formessim part.\nA la conversa vam parlar dels materials que necessitem per crear un coet:\nUnes tisores per poder tallar\nUna cadira (per poder construir el coet)\nUns dies més tard, ens vam posar a construir-lo, però vam veure que hi havia aspectes que no s’havien decidit, com per exemple: Quina forma volem que tingui la porta del coet? Entre tots i totes es va decidir que la porta fos rectangular (vam buscar objectes de la classe).\nCOMENCEM A CONSTRUIR EL COET\nVam discutir la mida de la porta, ja que hi havia infants que hi podien passar, però n’hi havia d’altres que no:\n“L’hem de fer més gran o més petita? Més gran!”\nA poc a poc, anirem construint el coet, on tots i totes en formarem part.\nDesprés de la setmana de Carnestoltes, els patufets hem recordat tot el que sabem de la Lluna.\nEns hem fet la pregunta: ALGÚ HA ANAT MAI A LA LLUNA?\nHem buscat informació i hem mirat els contes de la classe. Es veu que hi ha unes persones que són astronautes i que van a la lluna. També, hem parlat amb quin vehicle van a la lluna:\n“I poden anar amb cotxe, bicicleta o avió? No!”\nArriben a la lluna amb coet.\nEls astronautes, per això, no caminen igual que nosaltres. Hem mirat un vídeo i hem vist que caminen fent salts. Vam simbolitzar que caminàvem com astronautes i vam veure que les nostres sabates deixen petjades… I a la lluna hi ha petjades?\nA finals de la setmana passada i aquesta setmana, mentrestant, al vespre a casa observàveu com anava creixent la lluna, a l'escola hem fet una terra i una lluna amb pasta de paper, la lluna l'hem pintat blanca i li hem posat pols de vidre perquè brilli amb la llum!\nAixí hem pogut tornar a fer l'experiment de: Perquè fa llum la lluna?, i perquè no sempre la veiem sencera?\nAra sí que ho hem entès! Com que la TERRA es posa enmig del SOL i de la LLUNA aquesta fa ombra i no ens deixa veure tota la lluna sencera.\n3a i 4a setmana\nEntre la setmana passada i aquesta setmana hem descobert moltes coses de la lluna\nA VEGADES VEIEM LA LLUNA MOLT GRAN I ALTRES MOLT PETITA!\nParlem del perquè a vegades la veiem tan petita i altres molt gran, tots diuen la seva, llavors sortim a la pista amb una pilota molt gran que farem veure que és la lluna. Entre dos nens l'aguanten i la veiem molt gran, ara uns altres nens l'agafen i marxen molt lluny, i la veiem petitona…\nQUÈ SÓN LES TAQUES DE LA LLUNA?\nObservem una lluna plena a la pantalla, i veiem que no és completament blanca, té unes taques, què deuen ser?, cada un diu la seva...\nés la sorra\nsón estrelles enganxades\nsón les petjades dels nens que estan a la lluna\nsón taques de sang\nsón els ulls la boca i el nas\nBusquem informació al Google i ens diu que són els cràters que es formen al xocar-hi els meteorits que volen per l'espai, llavors fem un experiment per comprovar si pot ser veritat això que ens diuen.\nAmb unes plates plenes de farina hi tirem una pilota i... quina sorpresa!, queden forats, això serien els craters de la lluna!\nQUINA FORMA TÉ LA LLUNA?\nDesprés d'escoltar un conte de la lluna, que canvia de forma perquè els animals se l'han menjat, busquem peces a la classe que ens recordin la forma de la lluna.\nPER QUÈ BRILLA LA LLUNA?\nFem un experiment per adonar-nos que la lluna no té llum que brilla perquè la il·lumina el sol.\nEls nens i les nenes de la classe dels Patufets, ja tenim un projecte nou! "La Lluna"\nLa setmana passada, l'Àngels ens va explicar que al matí, a l'aixecar la persiana de\ncasa va veure la lluna, era molt rodona, però què hi feia allà al cel, si ja era de dia?\nS'ha despistat? Entre tots vam començar a fer-nos preguntes sobre la lluna i com que\nja teníem el projecte del Patufet acabat vam pensar que ara podem aprendre coses\nEntre tots vam dir tot el que sabem de la lluna, i aquesta setmana que ja no ens falten\ntants nens a la classe, hem dit alguna cosa més.\nQUE SABEM DE LA LLUNA?\nLa lluna és a dalt el cel\nEls coets poden anar a la lluna\nSempre és rodona, Nooo, a vegades té altres formes\nLes estrelles són les seves amigues\nA vegades és blanca, també groga i altres blava\nA vegades es despista i la veiem de dia\nA vegades és molt gran i altres vegades petita.\nUn altre dia vam tenir ganes de dibuixar-la, teníem molt clar que la volíem pintar blanca, però ens vam adonar que el color blanc sobre el paper blanc no pintava, per tant, vam enganxar un tros de paper negre i a sobre si que vam poder dibuixar la lluna\ni les estrelles...\nVam aprendre una cançó de la lluna, us penjo el vídeo per poder-la practicar...\nI també vàrem veure un curtmetratge de la lluna que ens va agradar molt!!! Aquí la teniu..\nJa fa uns dies que vam començar a elaborar aquest Patufet tan divertit, i a més com que hem tingut alguns entrebancs pel mig, s'ha allargat una mica...,\nPrimer ens fem una foto de la cara amb una barretina de Patufet, després pintem el cos del Patufet, també pintem la capça de formatgets de color groc, per fer el dineret i per acabar fem el número 1 amb plastilina.\nAra que ho tenim tot enganxat ja ens ho podem endur a casa, i així donem per acabat el projecte del nom de la classe!\nAquesta setmana continuem parlant dels bous, ara volem saber el que mengen i per què el BOU del conte, es va menjar el PATUFET.\nL’Àngels ens ha preparat un petit vídeo on un BOU ens explica el que li agrada i el que no li agrada menjar i també ens explica per què es va menjar al PATUFET.\nAquí teniu el vídeo per si us el voleu mirar…\nTambé ens ha preparat un joc per fer amb el NInus on hem d'apartar-nos del menjar que no li agrada i posar-nos a sobre del menjar que sí que li agrada al bou.\nEn una altra sessió hem parlat de com són els bous, tenen quatre potes, una panxa molt gran, dues banyes, una cua…\nEntre tots n’hem dibuixat un a la pissarra. No ens hem deixat cap detall!\nDesprés hem après a confegir la paraula BOU i un altre dia hem fet el dibuix individualment d’un BOU.\nAquesta setmana hem après a confegir algunes paraules més del conte del patufet, BOU, PET, PATUFET\nBusquem imatges de bous, l’Àngels n’ha dibuixat un de molt gran, i entre tots l’hem pintat.\nUn cop enganxat damunt del mural on vam fer la impressió de la col i la pluja, també hi hem enganxat el Patufet. Hem confegit les noves paraules, i mireu quin mural més xulo que ens ha quedat!\nTambé hem après la cançó que cantava el Patufet a sota de la col, aquí la teniu per si la voleu practicar a casa...\nAquesta setmana coneixerem la paraula PLOU, dibuixem uns núvols a la pissarra digital, i els nens i les nenes van sortint a fer línies curtes verticals simulant la pluja. Un altre dia, per continuar practicant ho farem sobre el paper d'embalar que vam fer la impressió amb les fulles de col.\nI en un altre moment ho fem de forma individual i també hi enganxem les lletres per la paraula PLOU.\nComenço escrivint les paraules PATUFET i COL, cada nen/a amb el seu nom a la mà, busca alguna de les lletres de la paraula PATUFET, i l'anem enganxant a sota.\nUn altre dia mirem un dibuix on surt la família d'en Patufet, cada nen nena ens ensenya la foto de la seva família i ens en diu els noms. Fem un mural amb la família del Patufet i la de cada nen/a.\nEn una altra sessió observem una col, l'olorem, la toquem, fins i tot algú s'ha atrevit a tastar-la i tot!\nMirem quins colors té, i els fem amb pintura, amb les fulles fem estampació en un full i també en un mural...\nComencem un nou projecte, el del nom de la classe...\nMirem el conte d'en Patufet a la pissarra digital, parlem de com és en Patufet, com va vestit, que fa, que porta...\nEn dibuixo un de molt senzill a la pissarra, posant èmfasi en la barretina els esclops i el dineret, tot seguit cada nen/a dibuixa el seu Patufet.\nUn altre dia torno a explicar el conte del patufet, parlem del que fan la mare i el pare del Patufet, alguns saben molt bé què és un hort, que és on treballa el pare del Patufet, altres no ho tenen tant clar, per això, anem a veure l'hort de l'escola,\nAra encara no està gaire endreçat, però hi hem pogut veure algunes plantes, tot i que de cols no n'hem vist cap.\nTot seguit hem segut tots a l'àgora i tots els nens i les nenes han explicat més o menys, quina és la feina del pare i de la mare.\nAmb les activitats d'aquesta setmana, donem per acabat aquest petit projecte dels 50 anys de la nostra escola.\nAmb el gira-sol hem sortit tots els nens i les nenes d'Educació Infantil a fer una foto al pati, simulant el camp de gira-sols que hi havia abans de construir la nostra escola.\nTambé hem pintat un quadret molt petit per fer una composició entre tots els nens i les nenes.\nI per acabar hem enganxat els gira-sols en el mural que vam fer la setmana passada.\nQue us sembla, oi que ens ha quedat molt bonic!!!\nTal com us vam informar, el primer petit projecte que fem és sobre el 50è aniversari de l'escola. Com que a Educació Infantil 3anys, són molt petits per entendre algunes coses i 50 anys enrera els queden molt lluny, ens hem centrat la foto del terreny on van construir la nostra escola, era un camp de gira-sols, a partir d'aquí hem anat a conèixer el pati dels nens grans, la piscina de l'escola i el bosquet.\nJa a la classe, un altre dia hem observat i pintat un gira-sol, i l'hem decorat amb boletes de paper de seda. En una altra sessió hem fet les tiges dels gira-sols amb pintura, fent línies rectes...


Calvet: 'Reciclar ja no és una opció. El contenidor dels qui no separen no existeix' Món planeta\nper Redacció dijous, 19 de desembre 2019 - 15:16h\nCalvet ha detallat que l´índex actual de recollida selectiva al nostre país és d’un 42%. La Unió Europea ha establert que l’any 2020 els Estats membres han de complir amb un objectiu de reciclatge del 50%, mentre que la fracció resta va representar a Catalunya l’any 2018 el 58% del total dels residus municipals generats. D’aquesta xifra, un 35% es va destinar als dipòsits controlats. La normativa europea estableix que l’any 2035 no es podrà destinar a dipòsit controlat més del 10% dels residus. La campanya busca transmetre el missatge en un to còmplice, establint una relació directa amb les persones, centrant-se en qui no recicla, i instant que comenci a fer-ho, donant per suposat que ara ja tothom sap separar.


Quanta carn vermella és segur consumir a la setmana? - Diari de Girona\nQuanta carn vermella és segur consumir a la setmana?\nUn oncòleg espanyol afirma que s'ha de buscar un equilibri entre els riscos de la carn i els seus beneficis nutricionals\nefe | madrid 11.11.2015 | 07:00\nEls especialistes de la Societat Espanyola d'Oncologia Mèdica (SEOM) confirmen que la relació entre el risc de càncer colorectal i el consum progressiu de carn processada "és definitiva", però precisen que "aquest risc, encara que no desapareix, es minimitza al màxim amb un consum raonable ".\nD'aquesta manera s'ha pronunciat, en declaracions a Efe, el portaveu de la SEOM i Cap del Servei Oncologia Mèdica de l'Hospital Arnau Vilanova, de València, Antonio Llombart Cussac, en relació al estudui difós per l'Organització Mundial de la Salut (OMS) que declara cancerígena la carn processada.\nEn concret, l'OMS ha alertat que menjar carn processada com salsitxes, embotits o preparacions en conserva és carcinogen per als humans, mentre que consumir carn vermella "probablement" també ho és.\nL'estudi, realitzat per la seva Agència Internacional d'Investigació sobre el Càncer (IARC, per les sigles en anglès), va reunir un grup de treball de 22 experts de deu països, que van veure una "evidència suficient" que el consum de carn processada provoca càncer colorectal.\nEl doctor Llombart ha admès que "aquest risc existeix" i que és "proporcional a la quantitat consumida", però també ha volgut contextualitzar "de què risc estem parlant", perquè el que aparegui en el mateix llistat que el tabac o l'amiant "no vol dir que tingui un pes tan important".\nEn el cas del càncer colorectal en concret, el fumar és un factor de risc i, segons l'oncòleg, és més potent aquest factor que el consum de carn.\nEn un fumador, el risc de càncer colorectal és entre 2,5 i 3 vegades superior a un no fumador, i quan parlem del consum de carn processada, parlem d'un risc enfront dels que no consumeixen res de carn d'entre un 1, 2 i 1,6, en funció de la quantitat consumida de forma continuada.\nL'oncòleg ha aconsellat reduir el consum tant de carn processada com de vermella a uns "nivells raonables", però també ha posat èmfasi que la carn és "un aliment fonamental per a l'ésser humà", perquè facilita una sèrie de vitamines i minerals necessaris per a una dieta recomanable.\nEs tracta per tant, segons l'expert, de trobar un punt mig raonable, que les guies dietètiques situen en un consum de carn processada i de carn dos vegades per setmana.\nAquest consum podria ser superior en la societat espanyola, que ha abandonat en certa mesura, segons l'expert, la dieta mediterrània i consumeix aliments diferents, centrats en el menjar ràpid.\nAquest tipus de consum, segons Llombart, "està fent augmentar o empitjorar alguns dels nivells de salut amb un augment d'alguns dels tumors".\n"I probablement -adverteix- guarda relació amb l'augment del consum de carn processada, però també amb l'abandó de la dieta en fibres, vegetals, fruites, i això és el que estem veient en la societat. Si aquesta és una alarma que serveix per reprendre hàbits més saludables, serà fantàstic ".\nNo obstant això, l'oncòleg ha incidit que l'alarma ha d'anar acompanyada amb una bona informació, és a dir, "que l'evidència de la correlació està científicament provada, que el consum de carn processada afavoreix l'aparició de càncer colorectal, però que hi ha precisar quin és el pes en el risc global ".\n"El càncer colorectal -ha explicat- no és una malaltia relacionada amb el consum de carns com pot ser majoritàriament el càncer de pulmó amb el tabac. Aquí simplement és que és un factor de risc".\nPer això ha incidit que "amb una alimentació saludable i raonable, incloent carn vermella i processada, aquest risc queda molt per sota del rang del límit acceptable. Seria un risc mínim perfectament assumible".\nCap del Servei Oncologia Mèdica


Charm Pandora Amor Mickey i Minnie Mouse - Joieria Online Grau\nCharm Pandora Amor Mickey i Minnie Mouse\nEl Charm Penjoll Disney x Pandora és una peça de joieria especial que et farà portar l'essència de l'amor allà on vagis. El seu disseny està inspirat en l'etern romanç entre Minnie i Mickey, i consta d'un acabat a mà en plata de primera llei que farà resplendir tots els teus estils. Combina aquest tendre charm Pandora, amb els teus polseres Moments i celebra Sant Valentí amb sentiment Disney.\nAmb el Charm Penjant Disney x Pandora celebraràs l'amor d'una manera tendra i significativa. En aquesta ocasió la bonica peça de joieria Pandora, presenta un acabat a mà en plata de primera llei, en el qual es dibuixen els divertits Mickey i Minnie Mouse. En el marc mòbil frontal del Charm Amor i petons, es mostra la silueta de la bella Minnie Mouse, mentre que en el disc del darrere, apareix Mickey Mouse en relleu amb esmalt vermell i magenta. Quan els dos discos s'uneixen, succeeix la màgia del petó que et farà recordar que l'amor és el més important. Crea preciosos conjunts amb aquest inoblidable charm Pandora i la col·lecció Pandora Moments.\nArracades Mickey i Minnie...\nPolsera Pandora Ventafocs\nPolsera Mickey i Minnie...


Reunió anual dels investigadors del projecte EYE-RISK | Barcelona Macula Foundation: Research for Vision\nReunió anual dels investigadors del projecte EYE-RISK\nEls dies 13 i 14 de setembre de 2018 va tenir lloc a Belfast (Irlanda del Nord) la reunió anual del projecte europeu EYE-RISK, en el que es volien identificar els determinants genètics i no genètics de la degeneració macular associada a l’edat (DMAE). L’objectiu de la reunió era compartir els avenços en els diferents estudis que els investigadors han estat duent a terme al llarg dels darrers mesos.\nEls investigadors de la Barcelona Macula Foundation Research for Vision (BMF), en col·laboració amb l’equip de la Queen’s University Belfast (Drs Tunde Peto, Imre Lengyel i Jose Sousa), tenen per objectiu establir si hi ha una correlació entre el fenotip i el genotip de pacients amb DMAE. És a dir, avaluar si els pacients que presenten un aspecte determinat del fons d’ull (fenotip) tenen un perfil genètic determinat (genotip).\nFa temps que se sap que la DMAE està associada amb determinades alteracions genètiques, però fins ara no s’ha pogut relacionar una alteració genètica concreta amb la presència de determinades característiques en el fons d’ull (excepte en algunes variants genètiques molt poc freqüents).\nEstablir una correlació genotip-fenotip permetria classificar millor els pacients i contribuiria a identificar millor els mecanismes pels quals es desenvolupa la malaltia. Tanmateix, obriria la porta a fer tractaments personalitzats en el que dues persones amb un mateix diagnòstic (per exemple, una DMAE seca avançada, també anomenada atròfia geogràfica) però amb un perfil genètic diferent, podrien rebre tractaments diferents per optimitzar el resultat.\nUn altre aspecte important tractat a la reunió va ser el de valorar la possibilitat de fer un nou consorci i seguir investigant aquesta malaltia, la principal causa de ceguesa en països desenvolupats amb l’ajut de fons europeus. La inclusió d’investigadors nord-americans permetria ampliar l’equip; d’altra banda, un tòpic de gran interès no inclòs en l’actual projecte és la influencia del microbioma (el conjunt de micro-organismes que viuen en els nostres intestins) en el desenvolupament i progressió de la DMAE. Aquests i altres tòpics s’aniran tractant al llarg dels propers mesos.


EFML: Cap de setmana d'emocions\nTots els equips juguen\nAquest cap de setmana comencen de nou els equips del Consell, concretament el Consell Benjamí que rep a Sant Llorenç de Terrassa al CF Ullastrell a les 11.00 hores, mentre que el Consell Infantil disputarà el seu partit a l'Estadi Olímpic (PLÀNOL), seu de l'Escola Pia, a les 12.30. El matí, acaba però amb un dels equips federats, l'Infantil que visitarà a les 11.30 al filial de l'Arrabal-Calaf de Santa Coloma de Gramenet en el seu camp (PLÀNOL), per enfrontar-se a les onzenes classificades del grup, un equip formatiu i que ja va ser derrotat en la primera volta per el nostre equip.\nA la tarda del dissabte, doble compromís per al futbol-11. El Primer Equip, per la seva part, visita el camp del Fogars (PLÀNOL), on a partir de les 16.00 hores defensarà la seva tercera plaça a la lliga contra el fanalet vermell de la categoria, un equip que va caure a la primera volta, però que intentarà posar les coses molt difícils a un conjunt amb forces baixes degut a les lesions. El Juvenil, per el seu cantó, rep al Mercantil, a les 19.00 hores a Sant Llorenç de Terrassa, amb l'objectiu de sumar de nou una victòria que les segueixi mantenint en la primera plaça de la seva categoria davant un conjunt que a la primera volta va sumar un empat 1-1 a Sabadell en un partit molt igualat.\nEl diumenge, sols dos partits, dels dos conjunts Alevins, que es disputaran a casa i a la mateixa hora, les 14.00. L'Aleví B rep a l'Hospitalet, un equip situat a la zona mitja de la taula i que a més, és la primera temporada que competeix sota el nom de l'entitat riberenca. Per la seva part, i en el camp contigu, l'Aleví A rep al Martinenc en un partit molt interessant, puix els dos conjunts estan empatats a punts i lluiten per eludir les places de descens. En el partit d'anada, l'Escola va aconseguir vèncer e intentarà repetir, a pesar de les múltiples baixes que registra l'equip.\nPublicat per Manuel Lanzarote Bruno a 16:00


Txabi Basterretxea - Viquipèdia, l'enciclopèdia lliure\n3 març 1954\n21 octubre 2010 (56 anys)\nFrancisco Javier Basterretxea Irurtzun, conegut artísticament com Txabi Basterretxea (Madrid, 3 de març de 1954 - Hondarribia, 21 d'octubre de 2010), és un director de cinema basc de pel·lícules d'animació.\nEra fill del pintor i director de cinema Néstor Basterretxea Arzadun i María Isabel Irurzuren. Va estudiar fotografia a Barcelona. El 1983 va crear una productora de vídeo en la que dirigeix documentals sobre folklore i etnogràfics. Es va donar a conèixer el 1985 quan realitza el videoclip Sarri Sarri del grup Kortatu, que va rebre primer premi al millor videoclip en basc al Festival de Vídeo de Vitòria. Entre 1988-1990 va treballa a Euskal Telebista com a realitzador dels programes Poli, Banan Banan i Galde De Balde.\nEl 1994 va formar el grup Tipula amb Joxean Muñoz, el seu col·laborador en molts projectes culturals. En 1998 van dirigir el curt d'animació Tortolika eta tronbon. El 2000 va organitzar l'exposició Atarian va donar una mirada àmplia a la història i la personalitat de Sant Sebastià. Va ser guardonat amb el Goya a la millor pel·lícula d'animació el 2001, juntament amb Joxean Muñoz, per la seva pel·lícula d'animació La isla del cangrejo ( Karramarro uhartea). El 2003 va organitzar exposicions sobre maquetes del seu pare Néstor Basterretxea Arzadun i una altra sobre Jon Zabalo "Txiki".\n1998.- Tortolika eta tronbon\n2001.- Karramarro Uhartea\n↑ Fallece Txabi Basterretxea, cineasta y artífice de exposiciones como 'Atarian', El Diario Vasco, 22 d'octubre de 2010\n↑ Txabi Basterretxea zinemagilea hil da a argia.eus\n↑ Taxbi Basterretxea, Auñamendi Eusko Entziklopedia\nISNI: 0000 0000 8614 809X\nObtingut de «https://ca.wikipedia.org/w/index.php?title=Txabi_Basterretxea&oldid=22616076»


Ningú pagarà pel muntatge del cas Tamara\nBarcelona. Dimarts, 6 d'octubre de 2020. 20:45\nEspanya és aquest Estat de la Unió Europea on et manifestes pacíficament i al cap d'una estona de tornar a casa la Guàrdia Civil et deté acusada de terrorisme, rebel·lió i sedició. I és aquest Estat on a continuació et duen a l'Audiència Nacional, prèvia pena de Telediario amb imatges teves emmanillada, per interrogar-te i al cap de dos dies et deixen lliure amb càrrecs però filtrant a la premsa que tenen contra tu proves definitives. I també és l'Estat on va passant el temps, van caient les acusacions, l'una darrere l'altra, però mentre, i per humiliar-te, et deixen en un forat negre legal que inclou la prohibició de sortir del teu terme municipal durant més d'un any. I finalment, en aquest Estat amb aquesta democràcia tan homologable i tan meravellosa, la broma acaba amb la teva absolució i amb la jutgessa del cas renyant la Guàrdia Civil per la inconsistència de l'acusació. I no passa res.\nAvui la justícia d'aquest Estat, la justícia “normal”, o sigui la no política —que n'hi ha—, ha absolt Tamara Carrasco després de més de dos anys acusant-la de terrorista sense ni una sola prova. Però si li sembla repassem el guió del muntatge. Primer necessitaven la foto i el titular. Guàrdies civils encaputxats amb armilles antibales duent una persona emmanillada i les paraules “terrorisme” i “procés” juntes. Ja està, ja ho tenim: terrorisme a Catalunya!\nDesprés calien les “proves” i posar-hi el concepte “CDR” per instal·lar la idea que els CDR són un grup terrorista.\nLa tercera pota de l'argumentari era relacionar CDR i terrorisme amb Podemos, contra qui en aquella època les clavegueres de l'Estat estaven començant a llançar merda.\nI per acabar de reforçar la idea que es volia instal·lar en l'opinió pública, calia fer-hi aparèixer la paraula “explosiu” per alguna banda.\nUn cop ja tenien tot això calia transmetre que això no era cosa només de la persona de la foto, no. Els terroristes eren un “grup”, una organització contra la qual la fiscalia tenia proves.\nJa teníem, doncs, construïda la història: els CDR són un grup terrorista organitzat que tenen explosius i objectius on atemptar i que estan relacionats amb Podemos. Però hi faltava la "trama civil".\nEl problema és que el muntatge va ser efectiu mediàticament, però era tan grollerament inconsistent que no s'aguantava per cap banda i, per si sol, es va anar desfent com un bolado. Com una immensa tifa al sol en ple mes d'agost. Llavors, què van fer? Continuar usant la foto de la detenció per seguir instal·lant la idea que allò era una organització terrorista. "¡Inasequibles al desaliento!".\nSempre amb la inestimable col·laboració de qui, sabent que no existia cap prova i que el més probable era que tot acabés en res, seguien provant a veure si hi havia sort i ho salvaven.\nI així fins avui, el dia en què s'ha acabat la farsa, la mentida i l'engany. S'ha acabat el malson per a Tamara Carrasco i l'Estat li ha hagut de treure el peu del coll. El peu amb què va decidir trepitjar-la impunement per escarmentar la ciutadania que es manifestava contra la detenció del president Puigdemont a Alemanya, un cas, per cert, que també va acabar en no res. És a dir, dos anys després queda despullat un muntatge de fum que estava absolutament guionat i el més terrible, a part del dany personal que li han fet a Tamara Carrasco, és que no passarà res. De res.\nNingú repararà el mal personal ni a la imatge que li han produït. Ni afrontaran els efectes que això ha tingut. Els autors intel·lectuals d'una estratègia que tenia com a objectiu relacionar procés amb terrorisme, la famosa plantilla basca, avui soparan tranquil·lament pensant que un altre dia serà. Perquè, sí, hi haurà més dies. I més Tamares.\nAgradi o no agradi a molts, la realitat és tossuda i ha tornat a mostrar-nos que Espanya és aquest Estat de la Unió Europea on quan truquen a la porta de casa teva a les sis del matí, saps segur que no és el lleter. I que seguidament un exèrcit de gent armada fins al capdamunt et rebentarà la porta i se t'endurà detingut per terrorista. Així de trist i així de real.\nAh, per cert, per aquest mateix cas l'Adrià Carrasco va decidir fugir d'Espanya. Com és natural no es fiava de l'Estat i viu a Bèlgica. Què passa ara amb ell que està acusat d'una cosa que no ha succeït? I a ell qui li torna aquests més de dos anys de la seva vida fora de casa?


Roda el món i torna al Born: La Carpa, un món de joguines a Girona\nLa Carpa, un món de joguines a Girona\nJa hem parlat en algunes ocasions de Girona, de la seva Catedral i la llegenda de la Bruixa, del Pont de les Peixateries Velles, però a banda del Partimoni que acumula aquesta ciutat, també és una meravella passejar pels seus carrers. Girona té un eix comercial que s'estén a ambdues bandes del riu, replè de botigues, bars i restaurants d'allò més original que només passejant podem descobrir.\nUn d'aquests llocs amb més encant és La Carpa, una botiga de joguines en què només entrar, tant infants com adults es queden amb la boca ben oberta. Aquest establiment està farcit de joguines destinades als més petits i no tan petits, des del tradicional mòbil d'animalets fins al joc perceptiu més sorprenent. En trobem de fetes a l'estil més tradicional: de paper, de cartró o de llauna o d'altres de fusta o de plàstic. Calidoscòpis, solitaris, jocs de taula, de cartes, trencaclosques, capsetes de música, baldufes de colors i objectes de decoració d'allò més variat. Tot té cabuda en aquest univers de colors que t'envolta només traspassar la porta del número 37 del carrer Ballesteries.\nSi passeu per Girona, treieu el cap en aquest petit establiment, que segur que us fascinarà, us atendran molt amablement i gaudireu d'una experiència única, ja que aquest tipus de botigues em sembla que estan en perill d'extinció.\nClicant aquí podeu fer un tomb de 360º per la botiga.


Osprey Exos 58L Negre comprar i ofertes a Trekkinn\nL Blaze Black Blaze Black Blaze Black\nSM: 55L.Si voleu reduir el pes fins al darrer gram, aleshores FlapJacket significa que podeu treure la tapa i mantenir el vostre equip protegit dels elements. Totes aquestes raons i moltes més expliquen perquè Atmos AG ha guanyat un premi Innovation Gold.\nML: 58L.Si voleu reduir el pes fins al darrer gram, aleshores FlapJacket significa que podeu treure la tapa i mantenir el vostre equip protegit dels elements. Totes aquestes raons i moltes més expliquen perquè Atmos AG ha guanyat un premi Innovation Gold.\nL: 61L.Si voleu reduir el pes fins al darrer gram, aleshores FlapJacket significa que podeu treure la tapa i mantenir el vostre equip protegit dels elements. Totes aquestes raons i moltes més expliquen perquè Atmos AG ha guanyat un premi Innovation Gold.\nEstàs buscant Osprey Exos 58L? A trekkinn trobaràs tot tipus de Motxilles de les millors marques de prestigi. Per exemple Osprey, una de les marques top que et garanteix la millor qualitat de fabricació. No esperis més i equipa’t amb els millors productes de mà de la botiga online de muntanya trekkinn.\nSostenibilitat Osprey Exos 58L\nQuin paquet tan fantàstic!\nAcaba de rebre el paquet fa dos dies i ho vaig provar ahir en una excursió de 8 hores amb uns 20 quilos. Quin paquet còmode i lleuger! Una sivella gran de cinturó de maluc; el primer que probablement he tingut que no es va perdre. No m'importa la manca de butxaques addicionals; estalvia pes i per a mi és més important. Només sóc 5´10 "i en vaig comprar un gran, perquè tinc un tors llarg i s’adapta perfectament.\nMolt més enllà del que esperava. Lleuger, còmode i resistent. Ho recomano.\nAl principi estava molt boig amb totes aquestes corretges i butxaques, però m’hi acostumaré i tot anirà bé. Molt lleuger: SUPER LIGHT, no tan bo a la pluja. Faig 197cm d’alçada i fa pes de 110kg, compro la talla L i s’adapta perfectament.\nEsperem la primera prova\nBonica motxilla lleugera! L’eficiència arriba primer amb l’Exos 58. Sense excés de bosses, corretges, ... Ideal per a un excursionista lleuger. Sóc fan.\nManipulació ràpida i correcta com és habitual! I el preu no es pot superar.\n$ 155.67 $129.49\n$ 87.86 $72.99\n$ 242.83 $201.99


The heart and the bottle - Gretel\nLaboratori: Penguin Group\nThe Heart and the Bottle és una adaptació de l’àlbum il·lustrat El cor i la botella del guardonat Oliver Jeffers, publicat en català per Andana el 2014. La protagonista d’aquesta història és una nena que, davant la pèrdua d’un ésser estimat, decideix guardar i protegir el seu cor en una ampolla. No obstant això, encara que aconsegueix així desprendre’s de la tristesa i el dolor, també perd la seva curiositat i la capacitat de sorprendre’s. Una narració que ens parla sobre la mort i de com intentem sobreposar-nos a ella.\nBold Creative, desenvolupadors de la versió digital, afirmen que el seu objectiu era crear una aplicació que capturés l’esperit i encant original de l’obra en paper però aportant al lector una nova experiència de lectura i això, precisament, és el que han aconseguit. Mantenint el text i les il·lustracions originals de l’autor, la interactivitat proposada està integrada en la narració de tal manera que l’actuació del lector és necessària per a l’avanç de la història. A més, el botó d’ajuda “hint” ens guia al llarg de l’obra per a que no perdem de vista quins són els elements interactius importants en cada escena. Mitjançant aquest recurs creatiu no només es pretén que el lector se senti identificat amb la protagonista sinó que es juga amb els canvis de focalització narrativa en una interessant manera d’aprofitar les noves formes de construcció literària.\nEls subtils però significatius sons de fons ens acompanyen al llarg d’aquesta aplicació en la qual el lector pot triar pàgina a pàgina si vol que la història se li sigui llegida per la veu de l’actriu Helena Bonham Carter. La música, absent al llarg de la narració, funciona com un element paratextual ja que només s’escolta a la pantalla inicial i a les finals, funció que podria comparar-se amb les guardes d’un àlbum il·lustrat.\nTot i haver estat una de les primeres produccions dins del mercat de les tauletes digitals, i tot i que aquest fet es nota en algunes de les errades de disseny que presenta, aquesta aplicació és un bon exemple de com les possibilitats que ofereix aquest nou mitjà poden posar-se al servei de la narració, proporcionant així noves experiències lectores.


Opticontrol promou la nova col·lecció de la marca Oakley - Empordà\nOpticontrol promou la nova col·lecció de la marca Oakley\nInstal·la una carpa al centre de Figueres amb música i refrigeri per presentar les novetats en ulleres i lents\nEMPORDA.INFO 04.08.2015 | 16:52\nUna sessió promocional de la marca. OPTICONTROL\nLes botigues Opticontrol de Figueres han organitzat, entre aquest dijous 6 d'agost i dissabte 8 d'agost, unes sessions per promoure els productes de la marca americana Oakley, especialitzada en el disseny i fabricació d´ulleres d´alta resistència. Opticontrol aprofita aquestes sessions, que ja es van dur a terme fa unes setmanes, per mostrar la nova col·lecció de la marca i els seus nous models d´una manera propera i divertida.\nAixí s´instal·larà una carpa, des de les 10 del matí i fins a les 9 del vespre, al centre de Figueres. Aquest serà un espai amenitzat amb música i degustació de minigintònics i refrescos, on es podran veure de prop i informar-se sobre aquests productes que també es trobaran dins de la botiga.\nAixí es podran veure lents d´ulleres de sol graduades i progressives, òptimes per fer esport. Oakley es caracteritza per utilitzar un material molt resistent i òpticament pur, el plutonite, que els esportistes valoren molt. En aquest sentit, són lents dissenyades a mida que optimitzen el rendiment de cada zona d´enfocament per donar una millor visió a l´esportista. Aquesta és una tecnologia revolucionària que millora la visibilitat en esports específics i entorns d´ombres o llum intensa realçant el color en les zones on la visió és més sensible.


Almassora recupera les restes d’ Abella Bernat, fundador del PSOE local, afussellat | Castelló Extra\nAlmassora recupera les restes d’ Abella Bernat, fundador del PSOE local, afussellat\nLa Diputació Provincial de Castelló, en col·laboració amb el Grup per la Recerca de la Memòria Històrica, ha recuperat hui les restes d’Inocencio Abella Bernat, fundador de l’agrupació socialista d’Almassora i afusellat en 1940 pel règim franquista després d’un judici sumaríssim. L’alcaldessa, Merche Galí, ha assistit a l’exhumació del cádaver i ha fet una crida a possibles familiars o coneguts per al trasllat de les restes.\nAbella Bernat, comerciant de 44 anys, era fill d’Inocencio i Quiteria, d’estat civil solter en el moment de l’execució. En l’expedient consta l’ordre del governador militar que confirma l’afusellament d’Inocencio Abella a les 6.30 hores del 24 de gener de 1940. El mèdic forense de la presó de Castelló certifica el reconeixement del cadàver en el camposanto municipal de la capital amb “signos y señales de haber fallecido a consecuencia de hemorragia producida por pequeño proyectil”.\nLa documentació del cas revela la nul·la capacitat de defensa de l’inculpat després que el fiscal sol·licitara 30 anys de presó per un delicte de rebel·lió, més tard la reclusió perpètua malgrat no haver-hi delicte de sang en les acusacions i, finalment, el tribunal li sentencia a mort.\nLa sentència refereix que la víctima, “afiliado al Partido Socialista, capitaneando una cuadrilla de facinerosos, asaltó la casa de su tía, apoderándose de varios muebles y documentos y dinero en metálico que obtuvo mediante amenazas”. El document es refereix a ell com a organitzador del partit Esquerra Republicana i li considera culpable d’un delicte d’adhesió a la rebel·lió i li condemna a la pena de mort. La fitxa de l’arxiu de Memòria Històrica indica la seua condició de membre del Comité Revolucionari.\nAbella Bernat va ingressar a la presó a l’abril de 1939 després de la denúncia familiar. En el lloc de la Guàrdia Civil consten com a antecedents formar part del comité antifeixista pel Partit Socialista i intervindre en delictes contra la propietat i estafa. “Fue por ello procesado durante la dominación roja; estuvo escondido y fue propagandista e incitador de toda clase de actos”, assenyala la denúncia de la Benemèrita de 17 d’abril del 39.\nSet dies després, l’alcalde d’Almassora va traslladar un informe de conducta social i política del detingut. “Va prendre part activa en les eleccions de febrer com apoderat del Front Popular, va ser fundador del partit d’Esquerra Republicana i, perquè no va poder aconseguir se’l nomenara alcalde, va fundar el mes de juny el Partit Socialista”. “Es tracta d’un individu perillosíssim per a la Causa Nacional”, refereix.\nAlmassora licita les obres de la Vila per 450.000 euros amb sis mesos d'execució


Grècia utilitza les reserves per pagar un venciment de 750 milions a l’FMI | Internacional | EL PAÍS Catalunya\nAtenes fa servir un compte d'emergències per abonar 750 milions a l'FMI\nBrussel·les 12 MAI 2015 - 17:19\tCEST\nLa directora gerent del Fons Monetari Internacional, Christine Lagarde. Stephen Jaffe/FMI EFE\nEstratègia de negociació o veritable asfíxia financera? Grècia ha pagat aquest dimarts al Fons Monetari Internacional (FMI) un venciment de 750 milions d'euros, encara que per això ha hagut de recórrer a les seves pròpies reserves d'emergència en la institució amb seu a Washington, segons fonts de l'Executiu grec, davant les dificultats de liquiditat que travessa. Durant els últims dies van circular rumors sobre la possibilitat que el Govern d'Alexis Tsipras no fes front a aquest pagament, davant la perspectiva de no poder abonar els sous públics o les pensions. Grècia no ha deixat de satisfer ni una sola de les seves obligacions al Banc Central Europeu, als socis europeus o a l'FMI. Però el mateix Executiu hel·lè adverteix que s'està quedant sense fons ràpidament. “Ningú sap quants diners li queden a Grècia”, apunta una font europea, “però no són gaires”.\nEDITORIAL | Grècia ens interessa\nEls països membres de l'FMI tenen un compte per a situacions d'emergència, segons fonts del Banc de Grècia citades per Reuters i AFP, que apunten que Atenes ha utilitzat entorn de 100 milions d'euros amb aquella palanca per aconseguir els 750. “La part negativa és que aquell compte es queda buit”, ha assegurat la mateixa font. Grècia està pendent de desemborsaments de fins a 7.200 milions d'euros procedents del segon rescat, que només arribaran si aconsegueix un acord amb els creditors sobre les reformes. Aquest pacte no acaba d'arribar. Hi ha progressos sobre una pujada de l'IVA i una normativa per combatre els desnonaments, però el Govern de Tsipras no vol retallar pensions ni escometre una nova reforma laboral. I ha de retornar més de 10.000 milions als seus creditors fins a finals d'any, amb un coll d'ampolla l'estiu de 6.700 milions al BCE.\nLa premsa grega publica aquest dimarts que l'Executiu té prou fons per pagar sous, ajudes socials i pensions al maig per import de 2.000 milions d'euros. Però el ministre Iannis Varufakis va explicar dilluns a la nit que la falta de liquiditat s'ha convertit en un assumpte “terriblement urgent” i va explicar que espera aconseguir un acord “en un parell de setmanes”, encara que no hi ha hagut avenços sobre aquest tema des del 20 de febrer passat. Grècia es planteja fins i tot la possibilitat de convocar un referèndum per aconseguir un mandat clar per negociar. I reclama des de fa setmanes al Banc Central Europeu (BCE) que li permeti emetre més deute a curt termini (T-bills) que després compren els seus bancs i col·loquen a la finestreta de Frankfurt, cosa a la qual l'Eurobanc no accedeix.


Dansacat.org // La unió fa la força! Necessitem la col·laboració de totes les persones associades\nHome / News update / News / La unió fa la força! Necessitem la col·laboració de totes les persones associades\nLa unió fa la força! Necessitem la col·laboració de totes les persones associades\nNews regarding APdC | 22/05/2020\nL'expressió "com més siguem més força tindrem" pot sonar a clixé, però per a l'APdC, una associació de caràcter sindical, és ben certa. La nostra raó de ser és lluitar pels drets del sector i divulgar la dansa a la societat i, això, sense el suport de les persones associades a l'entitat, seria impossible.\nNi la Junta ni l'equip de gestió de l'APdC ha parat de treballar durant aquests dos mesos de confinament. Hem enfocat els esforços en fer pressió, aliant-nos amb altres associacions professionals, perquè mitjans de comunicació i sobretot administracions públiques, locals, autonòmiques i estatals no s'oblidin de les arts escèniques ni de la dansa, i hem sigut implacables exigint ajudes per pal·liar els efectes d'aquesta crisi que és sanitària però també econòmica. També hem ofert i seguirem oferint tota mena de serveis online gratuïts, des de formacions fins a assessoraments, per ajudar a les nostres associades i al sector en general.\nEns queda molt per fer i s'acosten temps difícils. Necessitem que el sector estigui unit perquè com més siguem - sí, és ben cert - més lluny arribarem. Ens caldrà molta energia i recursos per poder fer front als reptes que vindran, i és imprescindible augmentar la base social.\nPer això et demanem que ens ajudis a créixer. En sortirem totes guanyant!\nSi creixem, tindrem més força com a col·lectiu. Ajuda'ns a donar a conèixer l'APdC, les nostres línies de treball, els nostres serveis (informació, assessorament, facilitats laborals, formació...) i els més de 80 descomptes... Per cada nova persona associada que portis o per cada amic de la dansa que aconsegueixis et regalarem una quota. Per exemple, si portes 6 noves associades tindràs tot l'any de franc; si en portes 12, dos anys...\nRecorda que tot professional o estudiant amb vocació professionalitzadora es pot ASSOCIAR. I que les persones amateurs o amants de la dansa, poden ser AMICS de la DANSA.\n*Permanència obligatòria de 2 quotes per als nous socis, i d'una quota per als amics de la Dansa.


Efectes subjectius de la pandèmia - Valors\nJordi Alcasser| 20/03/2022 20/03/2022 |Opinió|\nL’ésser humà és un ésser de costums. Ens acostumem a allò bo i a allò dolent, ens adaptem a les circumstàncies, ens emmotllem. També som canviants, dinàmics ens adaptem a l’exterior i també canviem interiorment, per exemple a través dels anys de la nostra vida. Bé, en realitat l’existència humana té molt d’això, de canvi.\nQuan som petits la vida ronda als que ens cuiden, els quals ens donen, un lloc, un sosté, un nom. A l’adolescència sobretot ens adonem de la finitud, de la temporalitat i ens agrupem per fer pinya davant les preguntes universals de la vida. A la joventut projectem el que volem que sigui la nostra vida de grans i l’anem forjant. A l’edat adulta, en principi, ens dediquem a realitzar el que ens agrada i ens dona sentit. I potser, a la vellesa contemplem la meravella del món.\nPer recordar el que va passar a mitjans de març del 2020 he revisionat la declaració de Pedro Sánchez, que encara sense mascareta, ens informava de la gravetat de la situació i acabava dient “este virus lo pararemos unidos”. Amb aquesta sentència deixava clar que s’imposava una llei que ens igualava a tots, a tots com a possibles transmissors del virus i en conseqüència com a profilaxi se’ns recloïa a les nostres llars durant un temps indeterminat que finalment va ser prou llarg.\nI és la subjectivitat el que va quedar tocada, la subjectivitat que ens fa individus, una subjectivitat la qual vàrem haver de renunciar en pro de la salut de tots, el que és difícil perquè és indeterminat. No existeix la salut de tots, som conscients de la pròpia salut, la concepció de la salut dels altres no deixa de ser quelcom ideal, imaginari.\nLlavors vàrem deixar de preocupar-nos de la pròpia salut per dedicar a imaginar solidàriament una salut col·lectiva recloent-nos. Bé, en realitat era una doble preocupació la salut pròpia i la salut de la col·lectivitat que s’expressava amb les estadístiques que se’ns informava. En definitiva se’ns plantejava per totes bandes el tema de la mort.\nAixò, aquesta percepció de la vida tan límit deixava en standby els processos subjectius de cadascú i això ens situa inevitablement en una experiència traumàtica. Trauma és una ferida, en aquest cas, una ferida en la subjectivitat, un forat en les vides.\nAixò és una qüestió a mitjà termini, en el moment del trauma no ens adonem del que ens està passant i és després que es fa necessària una elaboració, se’ns imposa la necessitat de pensar i poder parlar el que hem viscut. Perquè en general no som conscients d’aquesta realitat tan límit que se’ns va plantejar durant les primeres setmanes de confinament. És cert que ho vestíem amb proclames com tot anirà bé però el que va passar en l’íntim de cadascú ha estat divers.\nPer això ara a les sessions de psicoteràpia apareixen idees, indicacions, expressions que recorden aquells dies, dies que com deia a cadascú varen afectar de diferent manera. Ara és temps d’elaborar el que es va experimentar que en psicoanàlisi es defineix com a una experiència del Real.\n←“El curtterminisme busca no afrontar mai els dilemes”\n→Els fills propis o els fills dels altres?


Toni Sala » 2009 » Febrer\nDilluns, Febrer 9th, 2009\nAl cap d’uns dies de ser a Ljubljana, vaig descobrir d’on li venia aquella gràcia: de l’arquitecte Jože Plečnik. Ja havia passat força vegades pel Pont Triple, un dels més originals del planeta, per aquesta idea que Plečnik va tenir d’ampliar el pont antic afegint-n’hi dos de petits, un a cada costat, que servissin pels […]\nDivendres, Febrer 6th, 2009\nEls rudiments d’Alícia s’han trobat en uns escrits de quan l’autor tenia dotze o tretze anys, o sigui l’edat d’Alícia Liddell quan va publicar-se la primera part de les aventures d’Alícia, Alícia en terra de meravelles, el llibre infantil més llegit de la història, si és que existeixen llibres infantils. El mèrit de Carroll és […]\n“Pude equivocarme, pero no engañé” o Qui ens ho havia de dir\nDimecres, Febrer 4th, 2009\n18.10.2006, Igualada Ara mateix han de fer cent mil vivendes a Òdena. Cent mil! Oh, bueno, ho aniran fent, és clar. Molta gent de Barcelona vol viure aquí. D’aquí a Barcelona, en vint minuts hi vas, per l’autovia. A Gràcia mateix, noranta metros quadrats són noranta milions, i aquí per noranta milions tens un pis […]\nDilluns, Febrer 2nd, 2009\nA Eslovènia no s’estila el costum que dos desconeguts, mascle i femella, es petonegin d’entrada. El primer cop que dónes la mà a una noia de Ljubljana hi ha el perill que et trenqui algun dit. L’arrel pagesa és forta i encara no s’ha estovat com aquí. Ara a l’hivern, el fred fa caminar de […]


Uns 500 autònoms es beneficiaran del programa de suport a aquest col·lectiu\nBarcelona, 16 mar. (EFE).- Una mica més de 500 autònoms es beneficiaran de la nova edició del programa "Consolida't" que ha posat en marxa el departament d'Empresa i Ocupació de la Generalitat amb el propòsit de formar aquest col·lectiu en la gestió empresarial i oferir-los assessorament personalitzat.\nEl programa, dotat en aquesta segona edició amb 927.948 euros, preveu formació en anàlisis del compte de resultats i la gestió de la tresoreria, així com d'altres aspectes de gestió econòmica, jurídica i documental, atenció al client, comunicació, networking o coworking.\nUn total de quinze entitats han estat seleccionades per participar en el programa, entre elles, col·legis oficials com el de Periodistes, el d'Agents Comercials de Barcelona, el de Graduats Socials, i entitats com Pimec Autònoms, o la Universitat de Barcelona, a través de la Fundació Bosch i Gimpera.\nEntre les novetats d'aquest any, destaca l'ampliació del col·lectiu d'emprenedors al qual va dirigida la formació, ja que podran entrar també tots aquells que portin més de sis mesos en el seu negoci, i els treballadors autònoms que surten de negocis fallits.\nDurant el 2014, un total de 362 autònoms van participar en la prova pilot d'aquest programa, dels quals el 55 % eren homes i el 45 %, dones.\nEl conseller d'Empresa i Ocupació, Felip Puig, que ha obert avui la jornada dirigida als autònoms celebrada al Palau Macaya de Barcelona, ha assegurat que Catalunya necessita dels emprenedors i treballadors autònoms per superar la crisi.\nPuig ha lamentat que el govern català no disposi de totes les eines necessàries per desenvolupar polítiques que ajudin a sortir de la crisi, com instruments fiscals o legislatius en l'àmbit laboral, i s'ha mostrat convençut que el suport a les iniciatives dels autònoms haguessin tingut més suport a Catalunya si el Govern disposés de "més suficiència financera". EFE


El mur del Cementiri dels Caputxins es repara per garantir-ne l’estabilitat - Ajuntament de Mataró\nEl mur del Cementiri dels Caputxins es repara per garantir-ne l’estabilitat\nLes obres van a càrrec de Cementiris Metropolitans, CGC\nAhir dimecres van començar les obres de reparació del mur del Cementiri dels Caputxins que limita amb el pati de l’Escola Rocafonda. Els treballs consistiran en l’enderroc parcial de l’estructura i la reconstrucció del mur, ja que el tram afectat presenta fissures que posen en dubte la seva estabilitat.\nEs tracta d’un mur de fàbrica de bloc de formigó format per dos trams rectes de 27,15 m i 21,35 m, amb una alçada mínima de 2,5 m. Abans de començar l’enderroc es farà una tala d’arbres i es retiraran les plantes arbustives necessàries per executar les obres.\nLa concessionària dels cementiris municipals de Mataró, Cementiris Metropolitans, CGC, es farà càrrec de les obres seguint les directrius del Servei d’Equipaments Municipals de l’Ajuntament. Els treballs es duen a terme aprofitant les vacances escolars per no pertorbar les activitats de l’Escola Rocafonda. Estan pressupostats en 22.990 € (IVA inclòs) i està previst finalitzar-los abans de l’inici del curs escolar.


Notícies - Una setantena d'infants dóna forma al Pessebre Vivent d'enguany\nUna setantena d'infants dóna forma al Pessebre Vivent d'enguany\nL'esdeveniment ha tingut lloc als Jardins del Monestir\nel 24/des/17 Roger Cuartielles Cultura PDF\nUna setantena d'infants ha participat aquest diumenge al Pessebre Vivent de la ciutat, que enguany ha arribat a la 42a edició. En la cita, els més petits han encarnat els papers més característics del diorama per explicar la història del naixement de Jesús. En acabar, s'ha ofert una xocolatada popular i coca al públic assistent.\nEls organitzadors de la iniciativa destaquen que es tracta d'una activitat molt consolidada i molt familiar, ja que la majoria dels infants participants repeteixen cada any. Ho ha explicat a Cugat.cat, el membre de l'organització Oriol Abril.\nNo només hi ha infants que repteixen cad any, sinó que molts després també acaben formant part de l'organització.\nDe la seva banda, els infants tenen clar per què els agrada formar part de la iniciativa.\nM'agrada molt fer teatre i actuar davant la gent. / Ho vaig fer una vegada i vaig decidir repetir perquè m'agrada molt i pels monitors.\nAquesta és la 42a edició del Pessebre Vivent de Sant Cugat, però fa 41 anys que se celebra ja que tradicionalment es compta la primera edició com a any zero. L'any passat, la iniciativa va commemorar el 40è aniversari.


COMUNICAT sobre les ‘zones de degustació’. | consumidors.org\nAmb motiu de la tramitació parlamentària del Projecte de Llei del Comerç, Serveis i Fires, la Unió de Consumidors de Catalunya manifesta, amb relació a l’article 11 de l’esmentat projecte que regula les anomenades “zones de degustació”, el següent:\nQue la degustació, si atenem a la conceptualització que es desprèn del text del projecte de llei, coincideix amb l’activitat de restauració sense que sigui possible establir diferències entre una i altra. En aquest sentit, i ateses les enormes similituds, és qüestionable l’oportunitat que el Parlament de Catalunya aprovi una norma que promou la confusió entre les diferents activitats econòmiques.\nL’article 121-2 del Codi de consum de Catalunya incorpora el dret a la protecció de la salut i a la seguretat. A més, l’article 122-7 disposa que:\n“Els transports col·lectius, les instal·lacions, els locals i els espais d’ús públic han de complir les condicions exigibles que en garanteixin la seguretat, la salubritat i l’accessibilitat”.\nQuant als locals d’ús públic (també anomenats de concurrència pública), les condicions exigibles en matèria de seguretat es troben determinades a les ordenances municipals corresponents que, amb caràcter general, subjecten l’exercici de l’activitat al compliment d’un conjunt de requisits que garanteixen en tot moment la seguretat de les persones que es troben a l’interior d’aquests locals d’ús públic. Per això, és habitual que s’exigeixi l’obtenció d’una llicència.\nDes de l’òptica de les persones consumidores, l’existència d’aquesta llicència suposa una garantia del seu dret a la seguretat (entesa aquí com a seguretat física): implica que l’establiment en qüestió ha superat amb èxit els controls i anàlisis previs corresponents.\nEl projecte de llei considera “a tots els efectes activitat comercial” les zones de degustació. Els comerços amb degustació, per tant, no es troben obligats a complir allò que en matèria de seguretat s’exigeix als establiments de concurrència pública malgrat les similituds evidents entre els uns i els altres.\nEn termes generals, però de forma especial quan parlem de petit comerç, la botiga es concep com un espai de pas on la persona consumidora s’hi està pocs minuts (el temps necessari per completar la compravenda); és comprensible que els requisits de seguretat s’adaptin a aquesta circumstància.\nAra bé, en incorporar una zona de degustació (on l’estada de les persones consumidores és potencialment il·limitada), les mesures de seguretat d’aquesta botiga (que funciona de facto con un local de concurrència pública) esdevenen insuficients. El dret a la seguretat de les persones consumidores es veu aquí compromès.\nEs tracta, a més, d’un risc no acceptable segons la definició que es recull a l’article 111-2 del Codi de consum de Catalunya. Cal sumar-hi l’agreujant que la persona consumidora desconeix les diferències entre un comerç amb degustació i un establiment de concurrència pública i ignora, per tant, els riscos que es deriven d’una estada prolongada en un comerç amb degustació. Certament, les diferències entre uns i altres, en termes d’aparença externa, són nul·les i d’aquí la confusió de la persona consumidora, que podria tendir a considerar-los indistintament establiments de concurrència pública.\nPer tot això, la Unió de Consumidors de Catalunya demana que es considerin establiments de concurrència pública els comerços amb degustació. D’aquesta manera, s’equipararien les exigències en matèria de seguretat i els drets de les persones consumidores no es veurien defraudats.\nPer webmaster|04-05-2017|2017, consum, Consumidor, Llei consumidors|0 Comentaris


Detinguts per disfressar-se d'operaris per robar en naus de Martorell i de Sant Esteve - Regió7 :: El Diari de la Catalunya Central\nDetinguts per disfressar-se d'operaris per robar en naus de Martorell i de Sant Esteve\nefemartorell 10.07.2015 | 00:00\nEls Mossos han detingut tres acusats de cometre robatoris en empreses de Sant Esteve Sesrovires, Martorell i Sant Andreu de la Barca disfressats d'operaris.\nEn un comunicat enviat ahir, la policia catalana va detallar que els tres detinguts són de nacionalitat espanyola i veïns de Sabadell i Badalona. Les detencions són fruit del treball de la unitat d'investigació de la comissaria de Martorell, que al començament de l'any va detectar diversos robatoris en empreses en els quals hi havia una mateixa forma d'actuar.\nAixí, van constatar que els lladres accedien a les naus en horaris de poca afluència, disfressats amb roba d'operaris per passar desapercebuts i utilitzaven la mateixa furgoneta en tots els casos.\nEls autors aprofitaven l'entrada a les empreses per sostreure material dels magatzems, com televisors d'alta gamma, productes per a nadons i productes d'alimentació per un valor superior als 9.000 euros.\nEl jutge de guàrdia de Martorell ha decretat llibertat amb càrrecs per als tres detinguts, que sumen 39 antecedents i tenien una mobilitat delinqüencial per tot el territori català.


#foradelloc: d’agost 2019\nComentaris a l'antiga, és a dir, intentant reflexionar\ndimarts, 27 d’agost de 2019\nEl diàleg i els galls\nPosats a escenificar, que pugin a una tarima\ni s'enfrontin en una batalla de galls hip-hop\nPer a Plató, amiga, el diàleg no era més que una eina, un sistema, per a fer avançar el coneixement mentre que avui en dia està considerat com el punt culminant de qualsevol estratègia. Quan algú amb poder apel·la al diàleg em recorda la dita aquella del savi, el dit i la lluna, i mai com ara hi ha tanta gent pendent d’un dit!\nMés #foradelloc »\nPublicado por Ignasi Calvo en 7:00 1 comentari:\nAmb el peu canviat\nEl govern va de relliscada en relliscada amb la tragèdia de l'Open Arms\nQuan perds el pas, amic, després toca fer un salt per recuperar el ritme de la marxa però la resta del camí és una tortura ja que estàs més pendent de no tornar a equivocar-te que compassar-te, i et sents vigilat pels que estaran atents a senyalar-te la següent relliscada. I així no hi ha manera d’anar bé.\ndimarts, 13 d’agost de 2019\nDe quan els joves podíem comprar llibres... I discos i vivíem...\nLa joventut és una malaltia que es cura amb l’edat, em deien, amiga, quan lluïa una incipient barba rossa. Una vegada suposadament guarit de la patologia, vull tornar a ser jove... Però en les condicions aquelles que, vistes a ulls d’ara, van ser de luxe tot i que no ens ho podíem ni imaginar.\ndimarts, 6 d’agost de 2019\n‘A río revuelto’...\nEscombraries deixades pels CDR a les portes del PDeCAT i ERC a Balaguer\nSeré bastant previsible, amic, però l’ambient entre les forces polítiques de l’espai sobiranista s’està tornant cada dia més irrespirable. L’acció d’ahir dels CDR –deixant escombraries a les portes de les seus d’ERC i el PDeCat– el va transformar fins i tot en pudent.\nPublicado por Ignasi Calvo en 7:00 Cap comentari:\nCap de Comunicació de la Diputació de Lleida. He estat director del diari La Mañana. Sóc periodista analògic. Vaig nèixer a Barcelona el 1964 però he exercit el periodisme a la ciutat de Lleida des de l’any 1989: Redactor en cap de Ràdio Lleida-Cadena SER, director de La Veu de Lleida-Onda Cero i sotsdirector del diari La Mañana. L’any 2004 em vaig incorporar a l’Ajuntament de Lleida com Assessor Tècnic Especial de la Tinença d’Alcaldia de Cultura, Esports i Drets Civils, i l’any 2007 vaig dirigir la campanya electoral d’ERC a la ciutat de Lleida. De 2007 a 2011 he estat director del Servei d’Edicions i Arts Gràfiques de la Diputació de Lleida. Al maig de 2012 vaig publicar el llibre "Àngel Ros, cara i creu" i he experimentat amb la plataforma +Press i +Lleida. Actualment, pretenc posar en valor les meves idees i l’experiència, que en tinc la pròpia de dos edats i mitja... Potser massa per jugar ara en aquest camp digital.\nLa sang i els esmorzars (de forquilla) - El 2008 vaig esmorzar al Cafè Modern de Castellnou de Seana. M’hi acompanyava el Joan Ribalta, amic i company de mili del meu oncle Marcelo. Després d’af...\nUn 2022 admirable - Ja som al 2022, un any en què una de les xifres es repeteix tres vegades tal com va passar el 1999 i el 2000, així que molts de nosaltres ho haurem viscu...\nQuinze anys despres... / Quince años después... - Avui recordava que fa quinze anys, a Reus, el Llista va perdre la final de la CERS contra l'equip de casa en la que era, fins ara, la seva única final e...\nConflicto usa corea -\nLa necesidad de tener dinero. - Holaaa! El otro día, decidí que quería ir al concierto de Shawn Mendes en Barcelona. Primero supuse que no tendría problemas para que me dejaran ir, el pro...\nA la matinada...\nNomés ha estat un miratge - Per a evitar malentesos, deixem clar que mai m'he considerat *feminista*en el sentit pejoratiu que "alguns" (*aquests sí entre cometes*) donen a aquest a...\nEmpanada gallega - Tornem a la realitat. Després del minidesplaçament a Huesca toca tornar a agafar al bus i preparar-se per un dels viatges més llargs de la temporada: Lugo....\nReflexions en veu alta...\n"El tertulià de Sálvame" (Gent Tòxica 5) - M'hagués agradat posar noms i congnoms a aquest agent viral. Però, m'estimo el meu treball i per desgràcia tinc, com la major part dels mortals, una hip...\nTuits de @IgnasiCalvo\nPer la Face...\nIgnasi Calvo Rivas


Villa Aimilia Illa de Creta Grècia - Ofertes d'hotels amb els MILLORS DESCOMPTES EN LÍNIA\nMés informació sobre Villa Aimilia\nAl visitar Prines, vosté es sentirà com a casa a Villa Aimilia, què li ofereix un allotjament de qualitat i un gran servei. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nEl Villa Aimilia, s'esforça al màxim per tal que els seus hostes es tribin còmodes. Per tal d'assolir això, l'hotel compta amb els millors serveis i instal.lacions. A l'hotel s'hi pot gaudir d'unes comoditats de primera classe com instal.lacions de barbacoa.\nA més, totes les habitacions ofereixen una gran varietat de comoditats com ara piscina privada, aire condicionat, balcó/terrassa, aparell de televisió LCD/pantalla de plasma, reproductor de DVD/CD per satisfer els clients més exigents. Les instal.lacions d'oci de l'hotel, que inclouen piscina exterior, jardí estan dissenyades per escapar i relaxar-se. Villa Aimilia és un lloc ideal d'estada pels viatgers que busquin encant, comfort i facilitat a Prines.


Carme Ripoll pòrtic | Associació d'Escriptors en Llengua Catalana\nCarme Ripoll (Barcelona, 1945), llicenciada en Ciències de l'Educació, amb estudis de Màrqueting a la Kingston Business School de Londres. Té un diploma de professora de francès i el títol de Proficiency d'anglès. Entre els anys 1967 i 2000 viu a l'estranger: França, Kuwait, Algèria, Guatemala, Regne Unit i Líbia. El 2001 torna definitivament a Barcelona.\nDesprés d'estudiar a l'Escola d'Escriptura de l'Ateneu Barcelonès, col·labora en el recull col·lectiu de relats A l'ombra del Decameró (2014) i publica la novel·la Jura'm que no ho diràs a ningú (2015). Amb Temps de confitures (2017) queda finalista del premi Autor Revelació de l'Escola d'Escriptura de l'Ateneu Barcelonès i l'editorial Rosa dels Vents. El març 2016, Un feix de cartes, un recull de contes, és finalista del Premi de narració Joaquim Ruyra.\nÉs una de les fundadores de l'Obrador d'històries, una associació de difusió cultural sense ànim de lucre, que imparteix tallers d'escriptura, organitza un premi literari, edita novetats literàries i fa altres activitats relacionades amb la literatura, el teatre i el cinema.


SOCIETAT - 01/08/2019 19:56 / Redacció\nL'actor català Marcos Franz arrasa als Estats Units. Protagonitza una campanya publicitària que està sent un èxit. Es tracta d'un anunci molt 'freaky' i surrealista: El d'una companyia de desodorants. Per si hi havia algun dubte, el propi Franz ho ha comfirmat: és ell i també explica què en pensa.\nEn l'spot, ques es va estrenar fa u ns dies, el que el català interpreta a un obsés de la feina que es transforma gràcies al producte. Les reaccions no s'han fet esperar i els fans li han reconegut la feina ben feta. Tant a Merí com al sector de la publicitat. I és que Merlí és una sèrie d'èxit mundial. Des d'aquest diari us vam EXPLICAR AQUI, com un actor d'aquesta telenovela va ser ordre del dia a Instagram perquè hi va aparèixer despullat.\nLa fusión perfecta entre anuncio y meme. Por cierto, tuve el honor de oler el desodorante. Huele a 1937." Aquesta va ser la seva opinió sobre el desodoroant. Desconeixem què en pensa la marca d'aquests declaracions.\nParaules clau: ACTOR MERLÍ MARCOS ESTATS UNITS


Montserrat Candini: Gent, o persones?\nAcabo d’arribar a casa després d’assistir a l’Audiència Pública que aquest any hem dedicat als Serveis Socials., sento la necessitat d’escriure aquestes ratlles amb l’ajut d’una mica de cafè. No voldria que unes hores de son em distraguessin de les emocions que he pogut sentir al llarg d’aquest acte.\nGuardo a la retina la visió de la sala d’actes de l’Ajuntament Vell plena de gom a gom de calellencs que no han vingut a sentir qui gestionarà projectes. No han vingut a sentir quins carrers asfaltarem i quins no. No han vingut a demanar quins arbres esporgarem i quins no. La sala d’actes de l’Ajuntament Vell estava plena de persones que han vingut a sentir parlar... de persones.\nDe persones que veuen com els anys pesen tant que les seves cames ja no els poden aguantar ni per caminar per una casa que un dia va ser una llar. D’infants als qui l’únic mal que se’ls pot imputar és el de no haver nascut amb un pa sota el braç. De joves que senten els seus somnis trencats i tant lluny que sovint pensen en “llençar la tovallola” i busquen refugi en el camí fosc de les drogues. De persones que després d’un viatge llarg i dur, sovint enganyats per màfies sense escrúpols que fan negoci amb la desgracia, el camí de l’atzar els porta fins a Calella a la recerca d’un futur millor. De persones que veuen com algú a qui van donar el “si vull” prometent amor etern i amb quin han format una família, de sobte, per una mala jugada del destí, es converteix en el seu botxí.\nMassa sovint les administracions públiques surten als diaris vinculades a escàndols, corrupció, picabaralles i debats pujats de to i d’educació dubtosa. Massa poques vegades es parla de la feina dels Serveis Socials, especialment, dels ajuntaments que el govern del Partit Popular vol convertir en gestories de comunitat de veïns.\nEls professionals que treballen als departaments de Serveis Socials dels ajuntaments son els qui miren als ulls als més vulnerables. Son els qui agafen la ma d’algú que ha perdut l’esperança i li diuen “soc aquí”. Son persones que truquen a la porta convertint l’estrident so d’un timbre en la més dolça cançó d’amor.\nMassa sovint, alguns governants, veuen gent allà on hi ha persones. Això, a Calella, mentre jo ho pugui evitar, no passarà.\nGràcies a tots els qui heu vingut i, sobretot, gràcies a aquests “àngels de la guarda” que formen el departament de Serveis Socials de l’Ajuntament de Calella. I, especialment, gràcies a la regidora Núria Parella, responsable de Serveis Socials de l’Ajuntament de Calella.


II Jornada sobre la relació entre mar i salut de la Càtedra Oceans de Roses – Guia de Roses\nHome General II Jornada sobre la relació entre mar i salut de la Càtedra Oceans de Roses\nEl proper 21 de setembre la Càtedra Oceans i Salut Humana de Roses organitza per segon any consecutiu la Jornada Mar i Salut, consistent en diferents activitats dirigides al públic general per donar a conèixer la importància dels ecosistemes marins per a la salut de les persones. Una sortida en vaixell pel Parc Natural del Cap de Creus, xerrades sobre la relació entre el consum de peix i la salut i un pica-pica interactiu sobre els Omega 3, formen la programació, conduïda per experts de diferents àmbits i matèries.\nLa jornada s’organitza en col·laboració amb l’Institut Català d’Oncologia, CAP Roses (Institut Català de la Salut), Fundació Roses Contra el Càncer i la Direcció General de Pesca i Afers Marítims (Generalitat de Catalunya).\nLes activitats s’iniciaran el matí del dia 21 amb una sortida amb vaixell al Parc Natural del Cap de Creus, on es tractarà la relació entre activitats recreatives marítimes i salut mental i que inclourà una aturada per fer natació o snorkel. Al llarg de la tarda, tindran lloc la presentació de la mini-guia “Els Omega 3 de la Costa Brava”, una conferència sobre la prevenció del càncer amb aliments de la dieta mediterrània, una introducció al tema “Consum de peix i salut mental” i un pica-pica interactiu sobre els Omega 3.\nLa sortida en vaixell tindrà lloc al matí i cal inscripció prèvia (es realitzarà a partir del 10 de setembre a la mateixa web de la Càtedra: http://www.oceanshealth.udg.edu/). Per a les xerrades i activitats de la tarda, no cal inscripció.\nPodeu consultar el programa detallat en aquest enllaç:\ntags: CAP Roses Càtedra Oceans i Salut Càtedra Oceans i Salut Humana de Roses direcció general de pesca i afers marítims Fundació Roses contra el Càncer Institut Català d'Oncologia Roses SALUT\nprevious Festa Major de Darnius\nnext Mobilitat Sostenible a Bàscara


Pensaments i reflexions: Necessitem més gestió forestal\nNecessitem més gestió forestal\nÉs fàcil escriure sobre els incendis , els bombers i la seva actuació, els responsables dels departaments afectats i fins i tot dels polítics, presidents, ministres i ministresses de defensa... Mentre el foc és encara viu, mentre la campanya tan sols ha començat, mentre els afectats per els focs, bombers, veïns, pagesos, ramaders i turistes es troben en estat de xoc pèrdua de moltes i diferents coses.\nÉs fàcil omplir pagines de diaris mentre el bosc encara fumeja buscant responsables de la desgracia en qüestió. La mala gestió en els comandaments, que si els bombers es van relaxar, si el conseller de torn no ha actuat amb la celeritat que esperàvem, la gent que se l’hi ha cremat la casa de ben segur que sempre pensaran que no hi havia prous efectius, els alcaldes dels municipis afectats han viscut en primer grau el “desordre” entre els les diferents unitats dels bombers, si hi ha professionals que han resultat ferits ens preguntem si la actuació duta a terme ha estat la correcte o si el protocol d’actuació s’ha de canviar...\nAquest matí, escoltant les diferents declaracions dels membres dels GRAF a la comissió del parlament, emocionat en alguns moments, recordant totes aquelles experiències viscudes durant cinc anys com a membre de reforç dels bombers de la Generalitat, m’he sentit obligat a fer costat a tots els membres del considerat un dels millors cossos de bombers del mon.\nTan sols els que hem estat al mig del bosc durant un foc, ens podem imaginar, sabem, què és el que passa allí en els moments difícils. En moments de gir sobtat del vent , que se’t cremi un tros de mànega unes desenes de metres enrere, haver de travessar la línea de foc saltant-la per entremig de les flames, protegir-te amb la mànega, arraulit, mentre les copes dels arbres que hi ha sobre el teu cap cremen estrepitosament com el pitjor dels inferns, tan sols els que hem arribat a casa amb els cabells socarrimats, podem saber com és viu un foc.\nNo hi ha cap dubte de la gran professionalitat dels bombers que varen morir. No tinc cap dubte, de la professionalitat dels seus comandaments. Com tampoc dubto que ningú s’esperava una desgracia com aquesta, un accident lamentable. S’hagués pogut evitar? Sí, es clar! Ara és fàcil de dir-ho, molt fàcil...\nNo busquem comandaments “dinant”, no busquem consellers responsables, no demanem responsabilitats als altres grups polítics per tal d’augmentar quota d’audiència.\nPregunten-nos i preguntem-los per què actualment encara hi ha dues conselleries diferents, de dos partits polítics diferents, -Medi ambient i governació-, que es reparteixen les tasques de prevenció, gestió i extinció dels nostres boscos. Preguntem-los els dèficits coneguts i denunciats de manca d’equipament i de mitjans. Hauríem de preguntar als consellers d’ara però també als dels últims trenta anys, si es podria haver fet més. No perdem més temps en comissions de pantomima. Parem els titulars partidistes i les emissions en directe. No enganyem més a la gent. Hem d’aprendre de les desgràcies i treballar per a minimitzar els accidents.\nUna de les maneres d’evitar els focs és la gestió en prevenció que es fa cada hivern des de les ADF. Per què encara hi ha tan poc pressupost per a aquesta prevenció tan necessària? El cost de la citada comissió parlamentària, traslladada al bosc, podria evitar molts focs.\nMembre de l’ADF de Girona\nPublicat per Vallory a 16:37\nEtiquetes de comentaris: Punt Diari 31/02/09


Domòtica, el control total de la llarSolvia Magazine | Solvia Magazine\nDomòtica, el control total de la llar\nLa domòtica ha deixat de ser ciència-ficció per facilitar la vida. Gràcies a ella és possible tenir una vida més còmoda, segura i eficient.\nAvui dia n’hi ha prou amb un telèfon mòbil, una tablet o una televisió intel·ligent per controlar una casa. Poc que veure amb la imatge que es tenia de la domòtica fins a fa relativament poc temps: un luxe inassolible.\nEn l’actualitat, es pot transformar una llar en una casa totalment còmoda, segura, que estalviï energia i que funcioni de forma automàtica i programada quan l’usuari no està present. Una casa en la qual es pot controlar la il·luminació, la climatització, els sistemes de seguretat i qualsevol altre mecanisme o electrodomèstic tocant un simple botó.\nLes noves tecnologies proporcionen, gràcies a les interfícies, una gestió senzilla i simple d’aquests sistemes. Fins i tot han aparegut diverses aplicacions pels smartphones d’última generació que faciliten la interacció entre els usuaris i aquests programes de control intel·ligent de l’habitatge.\nEt mostrem com influeix la domòtica en la llar i què aporta a la vida quotidiana:\nUna de les primeres utilitats que va tenir la domòtica va ser el control de la il·luminació. A més d’aconseguir un important estalvi energètic en ajustar el consum d’electricitat a les necessitats reals, el control remot de la il·luminació també pot ajudar a crear ambients personalitzats i a augmentar la qualitat de vida regulant l’encès i intensitat de les llums.\nEls electrodomèstics són els elements amb major adaptació. Solament disposant d’un dispositiu mòbil és possible controlar l’aire condicionat, la calefacció, connectar el forn perquè acabi de cuinar el sopar i fins i tot regular la temperatura del frigorífic.\nLa seguretat és un dels aspectes més importants per dotar d’elements domòtics l’habitatge. La manera simulació de presència, l’enviament de missatges en cas de detectar intrusos o la vigilància a través de càmeres remotes són algunes de les característiques que ofereix. I el principal avantatge d’aquests sistemes és que es poden controlar a distància.\nFinalment, una de les característiques més atribuïdes a la domòtica és la comoditat que aquesta ofereix. Poder omplir la banyera, regular la intensitat de la calefacció o controlar la càmera del garatge són algunes de les funcions que les noves tecnologies permeten fer de forma remota. Existeixen eines que gestionen i controlen aquests i molts més aspectes de la nostra vida quotidiana.\nLes possibilitats tecnològiques de la domòtica no semblen tenir fi i cada vegada són més les eines i elements que es poden instal·lar en un habitatge.\nETIQUETES: Domótica @ca, llar, tecnología


Tiny Books - Conserva els teus WhatsApps en un llibre\nCrea el teu Tiny Book\nLes teves converses més especials es mereixen ser recordades\nConverteix els teus WhatsApps en un llibre\nCrea el teu Tiny Book Com funciona?\nExporta la teva conversa des del WhatsApp\nEnvia-la a "[email protected]"\nPersonalitza el teu llibre des de l'enllaç que rebràs al teu correu\nPrevisualitza gratis el teu llibre\nCom son els Tiny Books?\nEdita la conversa\nEscull els missatges i imatges que vols incloure.\nEl nostre editor en línia desa automàticament els canvis que realitzes a la teva conversa perquè la puguis continuar editant quan et vagi bé. Personalitza el teu Tiny Book amb la calma que es mereix. Previsualitza el teu llibre\nImpresos a Barcelona i Madrid\nCada Tiny Book s'imprimeix per separat i amb molta cura a impremtes de Barcelona i Madrid.\nEls llibres estan fabricats amb paper estucat mat de 115 grams per l'interior i una cartolina Fedrigoni Nettuno Perla de 280 grams per la portada. La impressió es realitza amb el sistema d'impressió digital per garantir la màxima qualitat i nitidesa a les fotografies. Els llibres de més de 50 pàgines estan enquadernats per fresat, els més curts s'enquadernen amb grapat. La mida dels llibres és de 10 cm d'ample i 15 d'alt. D'aquesta manera caben a les teves mans de la mateixa forma que hi cap el teu telèfon.\nEls llibres inclouen imatges i emoji\nSense límit de pàgines\nEls Tiny Books estan dissenyats perquè hi càpiguen converses de WhatsApp tan llargues com puguis imaginar.\nA partir de les 400 pàgines les converses es divideixen en volums perquè els llibres siguin més duradors. El preu de cada llibre varia segons el nombre de pàgines que s'imprimeixin. Pots consultar les tarifes a la taula de preus. Durant l'edició del teu llibre, tindràs sempre a la vista un indicador en temps real del número aproximat de pàgines que ocuparà el teu Tiny Book. Ves al llistat de preus\nPersonalitza la portada del teu llibre\nL'enviament dels llibres es realitza mitjançant servei de paqueteria i arriben en un termini de 5 a 10 dies hàbils. Contacta amb nosaltres per a peticions especials.\nA què esperes per conservar les teves converses més especials de WhatsApp en un llibre?\n“Vam celebrar el primer any junts amb la meva parella, i em va regalar un Tiny Book amb els whatsapps dels primers dies de la relació”\nDrink Team FC\n“L'any passat vam guanyar la lliga de futbol del nostre barri. Valia la pena tenir un record del nostre grup de WhatsApp!”\nIrene i Júlia\n“Al comiat de solter del nostre millor amic li vam regalar un Tiny Book amb les converses per organitzar-lo d'amagat d'ell”\nFran, Marta, Carmen i Jorge\n“Vam viatjar amb uns amics a Tailàndia i a la tornada els vam regalar un llibre amb totes les xerrades que havíem tingut”\nEsther i Nacho\n“El naixement de la nostra primera filla va ser molt especial i volíem recordar els missatges que ens vam enviar durant l'embaràs”\n“Les converses amb la meva mare no tenen pèrdua. Li vaig fer un Tiny Book i la vaig sorprendre amb un regal original!”\n“Vaig encarregar un llibre de les converses amb la meva dona uns dies abans de canviar de mòbil. Així les podrem conservar per sempre!”\n“Per l'amic invisible de l'empresa li vaig regalar un Tiny Book a la meva companya de feina. Va ser el regal més divertit de tots!”\n©2017 Tiny Books - [email protected]


El govern basc desqualifica Puigdemont per afirmar que el 155 no es va aplicar a Euskadi ni amb mil morts d'ETA\nErkoreka troba "impertinents i desafortunades" les paraules de l'expresident\nBarcelonaEl portaveu del govern basc i conseller, Josu Erkoreka, ha qualificat d'"impertinents i desafortunades" les paraules de l'expresident, Carles Puigdemont, sobre l'aplicació del 155 i ETA, i ha emplaçat a no tenir-les en compte. D'aquesta manera s'ha referit a les declaracions que va fer Puigdemont ahir, en què va rebutjar que es repetís l'article 155 a Catalunya perquè hi pugui haver "indicis de violència" i en què va afirmar que al País Basc hi va haver "gairebé mil morts" d'ETA i no es va aplicar mai aquest precepte de la Constitució.\nEn una entrevista a Onda Basca, Erkoreka ha assegurat que "és tan evident que són desafortunades i impertinents que, probablement, el millor és no prendre-les en consideració". "Vull situar-les en el moment de tensió que estan vivint a Catalunya i, particularment, el senyor Puigdemont. En aquest context, segurament no ha encertat en l'expressió ni en el que volia dir", ha afegit.\nErkoreka ha opinat que "ningú considera que són oportunes ni encertades aquestes expressions", encara que ha apuntat que "això no enterbolirà la relació de lleialtat i col·laboració que sempre ha existit entre els dos executius".\nEn aquest sentit, ha assegurat que al govern basc li sorprèn "la celeritat amb què estan havent-hi declaracions relacionades amb el 155, que presenten un plantejament cada vegada més pròxim a la seva efectiva aplicació", en al·lusió també a les realitzades per Pedro Sánchez, que ha defensat que es pot recórrer, si cal, a la seva aplicació fins i tot amb un executiu en funcions.\n"Jo penso que no es donen, en absolut, les condicions objectives perquè s'apliqui el 155, però és que aquest dilluns el lehendakari va ser molt més contundent encara i va dir que ell no veia l'aplicació del 155 ni ara ni mai", ha manifestat.\nEn aquesta línia, ha lamentat que en aquesta precampanya "tothom estigui recorrent a màximes com la del 155, que són molt estridents i traumàtiques per al debat polític". "Les estan incorporant amb una frivolitat i una lleugeresa que no haurien de prevaler en una campanya, sobretot quan venim d'una impossibilitat de formar govern. Seria bo que les formacions polítiques construïssin els seus discursos, en aquesta segona fase, en clau més responsable i més constructiva perquè, després de les eleccions, sigui factible una entesa que propiciï la formació d'un govern", ha conclòs.\nCarles Puigdemont Article 155


Entre les economies emergents, Rússia sorprèn de forma negativa pels seus resultats recents en matèria de creixement. Si es compleixen les previsions de l'FMI, Rússia hauria crescut un pobre 1,5% el 2013. Entre els grans emergents, només Mèxic registraria un creixement menor en aquest exercici. Aquest comportament suscita interrogants sobre les possibilitats econòmiques del país, tant a curt com a mitjà termini.\nLa dinàmica a curt termini ha estat presidida per la feblesa de les exportacions (llastades per la menor demanda energètica de la zona de l'euro), per l'atonia del consum públic i pel pols feble de la inversió privada. Conseqüentment, el creixement va afluixar fins a l'1,2% interanual en 2T i va repetir aquest mal registre en 3T. No sembla que el quart trimestre hagi anat gaire millor. No obstant això, per al 2014, cal esperar que la recuperació de la zona de l'euro revifi la demanda exterior russa. Després de l'embranzida inicial de les exportacions, arribaria el torn de la inversió. Així mateix, les perspectives alcistes de les cotitzacions de les primeres matèries energètiques haurien de facilitar un suport apreciable al creixement, ja que les exportacions de petroli, de gas i de productes derivats representen el 17% del PIB. Tot plegat fa esperar que Rússia creixi el 3,0% el 2014. Malgrat aquest rebot previsible, el nostre pronòstic és que el gegant eurasiàtic només creixerà, de mitjana, el 3,4% en els cinc pròxims anys, una xifra clarament inferior a la d'altres emergents, tendència que, a més a més, difícilment variarà en les dues pròximes dècades. Quins factors expliquen que, en un context de recuperació global de l'activitat, Rússia es quedi enrere? Tot i que hi ha diverses lectures de la qüestió, moltes d'aquestes interpretacions consideren la necessitat d'una nova onada de reformes estructurals i els efectes d'una demografia en reculada.\nEn matèria de reformes, dos aspectes són considerats prioritaris. El primer, la superació d'un seguit de colls d'ampolla productius que s'evidencien des de la meitat de la dècada dels 2000. Per esmentar un cas especialment significatiu: des del 2004, el creixement de la capacitat extractiva de petroli s'ha alentit de manera apreciable. Això comporta que no es puguin aprofitar plenament els episodis alcistes dels preus de les primeres matèries. Un altre àmbit d'insuficiència és el de la inversió pública, en especial en infraestructures. Pel que fa a la dinàmica de la població, el problema fonamental és que Rússia afronta un declivi demogràfic abrupte, circumstància poc comuna entre les economies emergents. Entre el 2013 i el 2035, Rússia perdrà 13 milions d'habitants, gairebé el 9% de la població actual, arran de la baixa natalitat i d'un saldo migratori positiu però reduït. En aquest context, Rússia abandonarà, ja el 2015, l'anomenada «finestra demogràfica» (quan els menors de 15 anys representen menys del 30% de la població i els majors de 65 anys no superen el 15%). Quan un país se situa en aquesta «finestra», la capacitat productiva i de consum de la població és, en termes de cicle demogràfic, màxima. En comparació, la Xina, un altre emergent que afronta una demografia complicada, no sortirà de la «finestra demogràfica» fins al 2025.\nPer pal·liar aquesta pressió negativa derivada de la reculada i de l'envelliment demogràfics, Rússia hauria d'accelerar les reformes estructurals per impulsar una recapitalització de l'economia (mitjançant millores en el capital humà i tecnològic i en infraestructures) i hauria de fer canvis en matèria institucional (en especial, en els àmbits de la governança, de la justícia i de l'entorn dels negocis). Tot plegat entès com receptes que promoguin una acceleració permanent de la productivitat.


– Presentació Festival IF, Dramatúrgies de l’objecte – Arts Santa Mònica – 2017.10.16 (temp. 17/18 – RdP 021) |\nEls responsables del Festival IF, Toni Rumbau (president) i Jordi Alomar (comissari), afirmen que “el teatre visual i d’objectes contemporani permet l’autoobservació i el distanciament a través de l’empoderament de l’espectador“, que és un agent implicat i actiu en l’obra. Ha estat organitzat des de la revista Putxinel·li, l’Institut del Teatre, l’Arts Santa Mònica i, enguany, l’Ajuntament de Santa Coloma de Gramenet.\nEl festival planteja una estructura biennal centrada en l’alternança entre recolzament a la producció i exhibició. Així, els anys parells, el programa s’estructurarà al voltant de residències de creació i, els anys senars, es dedicaran a l’exhibició de les propostes desenvolupades durant l’any anterior.\nHi participen artistes de diversos camps, de la plàstica i la dansa a l’enginyeria i la realitat virtual. D’aquesta manera l’IF Barcelona es presenta no només com un festival, sinó com una autèntica plataforma per promoure el teatre de titelles, visual i d’objectes en tots els seus vessants.\nLa resta de la programació la podeu consultar la AQUÍ\n← – Teatre – ISLÀNDIA (🐌🐌🐌🐌) – TNC Sala Petita – 2017.10.15 (temp. 17/18 – espectacle nº 69) – Exposició interactiva – BJÖRK DIGITAL (🐌🐌🐌🐌+🐚) – CCCB – 2017.10.16 (temp. 17/18 – espectacle nº 70) →


Inca celebra la II Trobada Solidària amb infants acollits a Mallorca\n28 setembre 2020 05:40\ndBalears | 11 agost 2016\nEl Poliesportiu Municipal Mateu Cañellas d'Inca acollirà aquest dissabte 13 d'agost la II Trobada Solidària amb infants sahrauís, bielorussos, ucraïnesos i mallorquins. Serà un esdeveniment organitzat per l'Associació d'Amics del Poble Sahrauí de les Illes conjuntament amb l'associació Un Somriure per Mallorca i que se celebrarà a partir de les 17h.\nL'organització ha informat que és el segon any que s'organitza aquest espai de convivència entre els infants acollits per les dues entitats, les famílies i el seu entorn. I ha afegit que «tot i provenir de dos conflictes molt diferents, els infants tenen en comú que són el sector de la població més vulnerable».\nPer Enhorabona, fa mes de 4 anys\nLa crisi ha fet que infants mallorquins, també s´hagin afegit al col.lectiu de la infància vulnerable. Enhorabona per la gran feina de l´Associació d´Amics del Poble Sahraui i d´Un Somriure per Mallorca.i tots els que hi col.laboren per ajudar als infants que pateixen dificultats.


Continua descendint la xifra d'ingressats per coronavirus - El Nostre Ciutat\nContinua descendint la xifra d’ingressats per coronavirus\nLa situació a l'Hospital encara és preocupant però la baixada de la pressió assistencial és significativa\n7 febrer 2021 10:00\nPer segona setmana consecutiva la xifra de pacients ingressats en planta a l’hospital Verge dels Lliris d’Alcoi ha disminuït, i l’ha fet de manera progressiva. Malgrat la gran notícia que això suposa, cal recordar que la situació continua sent preocupant, i més encara en l’UCI, on no s’han baixat dels 15 llits ocupades, fins i tot en moments puntuals aqueixa dada ha pujat fins als 17 pacients al llarg d’aquests dies, segons afirma el gerent del departament de Salut d’Alcoi, Enrique Barbeito.\nEn el cas dels pacients que es troben en planta, es va passar de 187 ingressats el divendres de la setmana passada a 170 aquest mateix dimarts, a 151 el dimecres, 124 el dijous, i finalment el divendres al matí la xifra era de 117, la qual cosa suposa al voltant d’un centenar de pacients menys que la dada més elevada aconseguit, que va rondar els 220 ingressos.\nBarbeito insisteix que, malgrat la baixada, la xifra total continua sent alta i fa el símil de “si abans teníem l’aigua pel nas, ara la tenim pel pit”, amb l’objectiu de conscienciar sobre la situació i que la ciutadania no es relaxe quant a complir les mesures.\nALBIRAR LA NORMALITAT\nEl gerent comenta que de cara a les pròximes setmanes, l’objectiu és començar a restablir la normalitat. Amb això es refereix a reprendre la cirurgia major i menor, que la zona de maternitat i la cafeteria deixen de ser espais destinats a pacients de Covid19, així com atendre els casos no Covid, que fins ara s’han estat derivant a altres hospitals o clíniques, o també demorant les cites.\nBarbeito és conscient que “tornar a la normalitat costarà, però ja comencem a tindre llits disponibles”.\nAlcoialcoycoronavirusCovid19hospital Verge dels LLirispressió hospitalària


Monogràfics Archives - Entesa per Sabadell\nEl projecte de perllonament de FGC és un dels més importants per a la ciutat, però no considerem que la seva gestió no ha estat correcta i que s'hi podrien haver introduït moltes millores en el projecte, així com mesures per minimitzar l'impacte de les obres. L'Entesa ja va presentar al·legacions l'any 2006 i hem seguit aquest projecte molt de prop.\nL'Entesa per Sabadell fa el seguiment de molts temes de la política municipal en els quals s'han detectat irregularitats en els procediments. Són exemples ben evidents la contractació de personal sense cap tipus de procés selectiu o les adjudicacions d'habitatges per a gent gran del complex de Sant Oleguer.\nEl complex Olímpia, actualment un equipament amb usos socials i educatius, està amenaçat per la reconversió en un espai exclusiu per a la pràctica del futbol, que serà cedit per 50 anys a la Federació Catalana de Futbol. Aquesta "transformació" té un cost previst de més de 8 milions d’euros, dels quals dos seran finançats per la Federació Catalana de Futbol. És a dir, la ciutat haurà de pagar 6 milions d’euros per perdre un equipament.\nEl gasoducte Martorell-Figueres és una obra promoguda pel Ministeri d'Indústria, que executa l'empresa ENAGAS. Té un greu impacte al Vallès, perquè travessa espais de gran valor ambiental, com ara els camps i boscos de Ca n'Ustrell, Can Deu, el riu Ripoll i el Torrent de Colobrers.\nL'any 1998 el ple municipal de l'Ajuntament de Sabadell va aprovar per unanimitat la creació del Museu de la Indústria Tèxtil Llanera (MITL) i en va ratificar el projecte museològic. Aquest museu s'havia d'ubicar en diferents espais de la ciutat, que l'Ajuntament va adquirir amb aquesta finalitat. Malauradament, des de l'arribada del PSC al govern municipal, no s'ha fet res per consolidar aquest projecte i alguns dels edificis previstos s'han destinat a altres finalitats. El projecte del govern de Manuel Bustos de convertir el que havia de ser seu principal, el Vapor Pissit, en un teatre, ha activat un moviment ciutadà per reivindicar el Museu Tèxtil.\nEl 27 de novembre es va conèixer l'anomenat cas Mercuri, una investigació de Fiscalia Anticorrupció que investiga una trama corrupta presumptament relacionada amb l'Ajuntament de Sabadell. El mateix dia es va conèixer que estan imputats per diferents delictes contra l'administració pública i l'omissió de perseguir el delicte l'alcalde Manuel Bustos; els regidors Joan Manau, Francisco Bustos i Ricard Estrada; els càrrecs de confiança Montse Costa, Manel Somoza i Xavier Izquierdo; el Cap de la Policia Municipal, José Miguel Duran, i una funcionària municipal.\nConstruccions il·legals, abocaments, obertura de camins... tot això sense llicència i amb una vinculació molt directa amb el Cas Mercuri. I amb el perill que tot quedi legalitzat amb un Pla Especial. L'Entesa ho ha denunciat.\ndijous 28 de juny 2018\tA les 5 de la tarda a la Sala de Plens (o per internet)\ndijous 5 de juliol 2018\ta 2/4 de 7 de la tarda al Teler (Centre cívic de Gràcia)\nPica-pica de final de curs


Alís porta l’acord d’inversions del comú amb Saetde a la Batllia - El Periòdic d'Andorra\nAlís porta l’acord d’inversions del comú amb Saetde a la Batllia\nL’excònsol defensa que calia un concurs per la cessió dels terrenys\nAlís saluda el conseller de la minoria, Jordi Troguet. | TONY LARA\nL’excònsol d’Encamp, Miquel Alís, i l’exconseller general, Roc Rossell, no es donen per vençuts en la seva batalla contra l’acord d’inversions signat entre el comú i Saetde i han portat la qüestió a la justícia. Després que la corporació respongués amb silenci al recurs administratiu presentat l’octubre passat, han complert l’amenaça i han entrat una demanda a la Batllia que segons es va fer públic ahir al BOPA ja s’ha admès a tràmit.\n«Nosaltres el que demanem és que si es volen ocupar terrenys comunals, només hi ha una solució: treure un plec de bases i fer un concurs perquè hi hagi publicitat i concurrència», va exposar l’excònsol, insistint que «això de fer una cessió a dit a una societat, no es pot fer».\nL’acord impugnat es va aprovar el setembre del 2018 i permet a Saetde utilitzar els terrenys de Concòrdia durant cinc anys. La societat, doncs, passava a disposar dels terrenys del Pla de les Pedres, fora del domini esquiable actual. Amb tot, es va decidir no fer un concurs públic per a la cessió dels terrenys, sinó que es va optar per una cessió temporal de l’espai públic, obligant, això sí, a què les obres que s’hi fessin no fossin permanents i que la cessió fos a precari.\nIgualment, el conveni també preveia la cessió gratuïta del vestíbul del Funicamp perquè la societat hi fes millores i com a contrapartida Saetde invertiria per ampliar la capacitat del giny un 20%.\nJustament per aquest darrer punt Alís també va protestar. «No es diu durant quants anys el podran ocupar, no es fixa un lloguer... amb aquestes condicions jo també el voldria!», va etzibar, remarcant que «això no pot ser».\nD’altra banda, en relació a les darreres declaracions del cònsol major, Jordi Torres, exposant que la intenció és que abans del final del mandat es podria convocar un concurs per renovar la concessió, Alís considera que si es fa aquest pas, caldria anul·lar tant l’acord d’inversions com el d’intencions signat al final del mandat de Jordi Mas i que mai s’ha desenvolupat.